**Alan Kernaghan** (født 25. april 1967 i Otley i England) er en irsk tidligere fotballspiller og senere trener som er mest kjent fra sin periode i forsvaret til den engelsk klubben Middlesbrough, men også fra en rekke andre engelske og skotske klubber. Kernaghan fikk 26 landskamper og ett mål for Irlands herrelandslag i fotball i perioden 1993 til 1996, og var blant annet med i troppen til VM i fotball 1994 i USA.

Klubbkarriere
-------------

Kernaghan begynte sin spillerkarriere hos Middlesbrough FC i mars 1985, hvor han spilte over 200 seriekamper og scoret 16 mål frem til september 1993. Han var for øvrig også på et kortere låneopphold hos Charlton Athletic i vårsesongen fra januar til mai 1991. I september 1993 ble han solgt til Manchester City FC, under ledelse av manager Brian Horton, for 1,6 millioner pund. Her slet han med å etablere seg på førstelaget, og ble i sin tur lånt ut til klubbene Bolton Wanderers FC (august 1994 til mai 1995), Bradford City AFC (februar til mai 1996) og St. Johnstone FC (september til desember 1997).

I desember 1997 gikk Kernaghans kontrakt med Manchester City ut, og like etter signerte han under på en permanent kontrakt med den skotske klubben St. Johnstone FC. På McDiarmid Park spilte han i fire sesonger og fikk med seg 60 seriekamper og fem scoringer. I august 2001 dro han videre på en fri overgang til Brechin City FC, men ble kun i klubben en måned før han dro videre til Clyde FC i september. Her var han i begynnelsen en fast førstelagsspiller, men tok omsider over rollen som spillende manager for klubben. Han fikk tilsammen 63 seriekamper før han gikk derfra i august 2004 til fordel for Livingston FC.

I Livingston var han spillende assistenttrener under manager Allan Preston, og fikk fire seriekamper for klubben, før både Preston og Kernaghan ble sparket som følge av dårlige resultater. I januar 2005 skrev han under en kontrakt med Falkirk FC, hvor han også hadde en trenerrolle, men forlot klubben i september 2005 til fordel for en rolle som spillende manager for Dundee FC. Han fikk for øvrig sparken fra Dundee i april 2006 som følge av dårlige resultater. Kernaghan er i dag[*når?*] ungdomstrener for den skotske protestantiske storklubben Rangers, hvor han ble dens første trener fra katolske Irland.

Landslagskarriere
-----------------

Kernaghan fikk sin landslagsdebut for Irland i en VM-kvalifiseringskamp mot Latvia i september 1992. Han ble tatt i troppen under VM i fotball 1994 av landslagstrener Jack Charlton, men var ubenyttet reserve gjennom hele turneringen og fikk dermed ikke spille noen av Irlands kamper. Kernaghan fikk totalt 26 landskamper og ett mål for Irland frem til 1996.

Referanser
----------

1. ↑  Timesonline.co.uk – Kernaghan youth role breaks Rangers taboo (Av Paul Rowan. Publisert 31. desember 2006, besøkt 13. august 2011)

Eksterne lenker
---------------

* (en) Alan Kernaghan – FIFA Rediger på Wikidata

* (en) Alan Kernaghan – Transfermarkt Rediger på Wikidata

* (en) Alan Kernaghan – Transfermarkt (manager) Rediger på Wikidata

* (en) Alan Kernaghan – national-football-teams.com Rediger på Wikidata

* (en) Alan Kernaghan – Soccerbase.com Rediger på Wikidata

* (en) Alan Kernaghan – EU-Football.info Rediger på Wikidata

* (en) Alan Kernaghan – FBref Rediger på Wikidata

| * v
* d
* r
Irlands tropp – VM i fotball 1994 |
| --- |
| 
* 1 Bonner
* 2 Irwin
* 3 Phelan
* 4 Moran
* 5 McGrath
* 6 Keane
* 7 Townsend (k)
* 8 Houghton
* 9 Aldridge
* 10 Sheridan
* 11 Staunton
* 12 G. Kelly
* 13 Kernaghan
* 14 Babb
* 15 Coyne
* 16 Cascarino
* 17 McGoldrick
* 18 Whelan
* 19 McLoughlin
* 20 D. Kelly
* 21 McAteer
* 22 A. Kelly
* Landslagstrener: Charlton

 | Det irske flagget |

|  |  |
| --- | --- |
| Oppslagsverk/autoritetsdata | Prabook
 |